Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2020/C 58/09)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ENHEDSDOKUMENT

»DELLE VENEZIE«/»BENEŠKIH OKOLIŠEV«

PDO-IT-02360

Ansøgningsdato: 10. april 2017

1. Betegnelse, der skal registreres

»delle Venezie«/»Beneških okolišev«

2. Medlemsstat

Italien

3. Type geografisk betegnelse

BOB

4. Kategorier af vinavlsprodukter

1. Vin

4. Mousserende vin

5. Mousserende kvalitetsvin

8. Perlevin

5. Beskrivelse af vinen/vinene

»Delle Venezie«/»Beneških okolišev« Pinot Grigio - Kategori: Vin

Farve: fra strågul til gylden, undertiden kobberfarvet eller lyserød

Aroma: karakteristisk for Pinot Grigio, som er frugtagtig med antydninger af frugt med hvidt kød, der spænder fra pære og æble til for eksempel tropisk frugt, intens, undertiden med lette aromatiske noter af hvide blomster

Smag: frisk og harmonisk, fra tør til halvtør

Totalt alkoholindhold, minimum, målt som volumen (i % vol.): 11 %

Minimumsindhold af sukkerfrit ekstrakt (g/l): 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

»Delle Venezie«/»Beneških okolišev« Pinot Grigio Frizzante (perlevin)

Farve: fra strågul til gylden, undertiden kobberfarvet eller lyserød

Skum: fint og flygtigt

Aroma: karakteristisk for Pinot Grigio, som er frugtagtig med antydninger af frugt med hvidt kød, der spænder fra pære og æble til for eksempel tropisk frugt, intens, undertiden med lette aromatiske noter af hvide blomster

Smag: frisk, med en afbalanceret syrekomponent, harmonisk, fra tør til halvtør

Totalt alkoholindhold, minimum målt som volumen (i % vol.): 11 %

Minimumsindhold af sukkerfrit ekstrakt (g/l): 15 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

»Delle Venezie«/»Beneških okolišev« Pinot Grigio Spumante (mousserende vin)

Farve: fra strågul til gylden, undertiden kobberfarvet eller lyserød

Skum: fint og vedvarende

Aroma: karakteristisk for Pinot Grigio, som er frugtagtig med antydninger af frugt med hvidt kød, såsom pære og æble og endda tropisk frugt, intens, undertiden med lette aromatiske noter af hvide blomster og nødder på grund af autoklaveprocessen

Smag: frisk, med en afbalanceret syrekomponent, harmonisk, i udgaverne dosaggio zero til tør

Totalt alkoholindhold, minimum, målt som volumen (i % vol.): 11,00 %

Minimumsindhold af sukkerfrit ekstrakt (g/l): 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

»Delle Venezie«/»Beneških okolišev« Pinot Grigio »mousserende vin af høj kvalitet«

Farve: fra strågul til gylden, undertiden kobberfarvet eller lyserød

Skum: fint og vedvarende

Aroma: karakteristisk for Pinot Grigio, som er frugtagtig med antydninger af frugt med hvidt kød, såsom pære og æble og endda tropisk frugt, intens, undertiden med lette aromatiske noter af hvide blomster og nødder på grund af autoklaveprocessen

Smag: frisk, med en afbalanceret syrekomponent, harmonisk, i udgaverne dosaggio zero til tør

Totalt alkoholindhold, minimum målt som volumen (i % vol.): 11,00 %

Minimumsindhold af sukkerfrit ekstrakt (g/l): 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

»Delle Venezie«/»Beneških okolišev« Bianco (hvid) - Kategori: Vin

Farve: fra grøn-gullig til gylden

Aroma: frugtagtig, med antydninger af moden frugt og frugt med hvidt kød i henhold til sammensætningen af sorter, intens, undertiden med lidt aromatiske noter af hvide blomster

Smag: fra tør til halvtør, harmonisk, struktureret, undertiden med friske noter forbundet med syrekomponenten

Totalt alkoholindhold, minimum målt som volumen (i % vol.): 11,00 %

Minimumsindhold af sukkerfrit ekstrakt (g/l): 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

6. Vinfremstillingsmetoder

a. Væsentlige ønologiske fremgangsmåder

Ingen.

b. Maksimale udbytter

Bianco (kategori: vin) Pinot Grigio (kategorier: vin, mousserende vin, mousserende kvalitetsvin, perlevin)

18 000 kg druer pr. hektar

Bianco (kategori: vin) Pinot Grigio (kategorier: vin, mousserende vin, mousserende kvalitetsvin, perlevin)

126 hl pr. hektar

7. Afgrænsning af det geografiske område

Det afgrænsede område, hvor BOB-vinene »delle Venezie«/»Beneških okolišev« produceres, omfatter den selvstyrende provins Trento samt regionerne Friuli Venezia Giulia og Veneto.

8. Primære druesorter

Chardonnay B.

Pinot Bianco B. – Pinot

Garganega B. – Garganego

Müller Thurgau B. – Riesling x Sylvaner

Verduzzo Friulano B. – Verduzzo

Verduzzo Trevigiano B. – Verduzzo

Tocai Friulano B. – Friulano

Tocai Friulano B. – Tai

Pinot Grigio – Pinot

Pinot Grigio – Pinot Gris

9. Tilknytning til det geografiske område

»delle Venezie«/»Beneških okolišev« – Kategorier: vin, mousserende vin, mousserende kvalitetsvin, perlevin

Naturlige faktorer, der har relevans for tilknytningen: Området, hvor den beskyttede oprindelsesbetegnelse »delle Venezie«/»Beneških okolišev« produceres, dækker de administrative områder i den selvstyrende provins Trento samt regionerne Friuli Venezia Giulia og Veneto. Området er karakteriseret ved en bjergbue mod nord, som omkranser og omslutter produktionsområdet og beskytter det mod kuldestrømme fra nord og nordøst, og det krydses af en række betydelige, uafbrudt strømmende floder og vandløb: en vugge for vindyrkning. De vigtigste floder er: Adige, Brenta, Piave, Tagliamento og Isonzo. Klimaet er karakteriseret ved gennemsnitlige årlige temperaturer på 10-14 °C. De koldeste måneder er december og januar, og de varmeste er juli og august med gennemsnitlige temperaturer på 20-25 °C. Den gennemsnitlige årlige nedbør i området er 700-1.300 mm. På trods af den høje nedbør, har jorden har tilstrækkelig dræningskapacitet. Takket være nedbør og god tilgængelig vandforsyning, er der ikke problemer med vandmangel i området. Andre faktorer, der karakteriserer klimaet i det område, hvor den beskyttede oprindelsesbetegnelse »delle Venezie«/»Beneških okolišev« produceres, er kombinationen af de afbødende virkninger fra Alperegionen og Foralperne mod nord og Adriaterhavet mod syd, som har en betydelig indflydelse på temperaturen og udjævner de ekstreme sommer- og vintertemperaturer. Virkningen af luftmasser, der påvirkes af Adriaterhavet, når de passerer hen over, og bjergområdet, regulerer vindretningen og dermed den resulterende nedbør. Især ændringen i vindretning i løbet af dagtimerne i august og september skaber de optimale temperaturudsving for druernes modningsproces. De tre komponenter ved Alperegionen og Foralperne, Adriaterhavet og det net af floder, som krydser hele området fra nord til syd, tjener derfor til at gøre hele det afgrænsede geografiske område homogent.

Med hensyn til jordbund består Foralperne og bakkerne hovedsageligt af kalkholdige formationer eller kalkholdige dolomitformationer fra den mesozoiske periode med jordtekstur, der er egnet til dræning af vand.

Lavlandsområderne består flodaflejringer fra materialer, der transporteres af forskellige floder, som krydser hele området, og som har jord med en tekstur lige fra sandet lerjord til sandet porøs lerjord, undertiden med dybe sedimenter af ler-silt og overordnet set karakteriseret ved god dræningskapacitet og med en god beliggenhed til vindyrkning.

Historiske og menneskelige faktorer, der har relevans for tilknytningen: De første vinmarker i det nordøstlige Italien stammer tilbage fra det syvende og femte århundrede f.Kr. Det samlende element i historien om dyrkning af »delle Venezie«/»Beneških okolišev« er dog eksistensen af Republikken Venedig. Moderne vindyrkning udspringer oprindeligt af uddannelsesaktiviteter og udbredelse af nye vindyrkningsmetoder og ønologiske metoder fra skolerne i San Michele all’Adige og Conegliano. Bidraget fra vinavlerne i det afgrænsede geografiske område, som indførte innovative processer og forvaltningsmetoder, der kombinerer miljømæssig og økonomisk bæredygtighed, har været afgørende. Forekomsten af jordforbedringskooperativer, som i lang tid har forvaltet vigtige vandforsyningsnetværk, der afhjælper den usædvanlige mangel på nedbør, har også været vigtige.

Ved udgangen af det 19. århundrede blev området med indførelsen af Chardonnay- og Pinot-druer landets vigtigste dyrknings- og produktionsområde for både ikke-mousserende vin, perlevin og mousserende vin. Især forholdene i området »delle Venezie«/»Beneških okolišev« har været ideelle for Pinot Grigio, da druernes kvalitetskendetegn og deres specifikke ønologiske egenskaber kommer bedst frem i dette miljø. Fra 1977 til i dag har vinavlere hovedsageligt markedsført de pågældende vine med den geografiske betegnelse »delle Venezie« og det slovenske mindretal som »Beneških okolišev«.

»delle Venezie«/»Beneških okolišev« – Kategorier: mousserende vin (4), mousserende kvalitetsvin (5), perlevin (8)

Oplysninger om vinenes kvalitet/kendetegn, der i alt væsentligt kan tilskrives det geografiske område:

Farven på »delle Venezie« Pinot Grigio-vine af typen mousserende vin, mousserende kvalitetsvin og perlevin varierer primært fra strågul til gylden, undertiden med et kobberfarvet til lyserødt skær (i sortens typiske tone). Skummet i perlevinen er generelt fint og kortvarigt, hvorimod det i mousserende vine er fint og længerevarende, også i forhold til det forskellige tryk.

Vinens aroma er karakteristisk for sorten og er frugtagtig med antydninger af frugt med hvidt kød, såsom pære og æble og endda tropisk frugt, intens, undertiden med lette aromatiske noter af hvide blomster og nødder på grund af autoklaveprocessen.

Med hensyn til smag er den for både mousserende vin og perlevin harmonisk med friske noter og en afbalanceret syrekomponent. Desuden varierer sukkerindholdet i mousserende vine fra »dosaggio zero« til »tør«, mens det i kategorien af perlevin varierer fra »tør« til »halvtør«.

Årsagssammenhæng mellem elementer i det geografiske område og produktets kvalitet eller kendetegn, der i alt væsentligt kan tilskrives det geografiske område:

De særlige karakteristika ved mousserende vine, mousserende kvalitetsvin og perlevin, der er beskrevet ovenfor, stammer fra kombinationen af jordbunds- og klimaforholdene i produktionsområdet og de menneskelige faktorer, som har haft indvirkning på druernes ønologiske potentiale og forarbejdningsteknologierne fra tidligere tider og frem til i dag.

Navnlig produktionsområdets geografiske miljø er karakteriseret ved et tempereret, friskt og blæsende klima samt veldrænet jord med en tilstrækkelig og jævnt fordelt vandforsyning, som betyder, at drueklaserne kan modnes løbende. Den markante variation i dag- og nattemperaturer under klasernes modning får desuden druernes syre- og aromastruktur frem og fastholder den, hvilket giver vinene deres friskhed.

Desuden er Pinot Grigio-sorten følsom over for kryptogamer, hvilket sammen med miljømæssige og klimatiske faktorer, såsom overdreven ubalance mellem varme og vand, kræver et betydeligt engagement fra aktørerne for at opnå druer, der først og fremmest er sunde, og som har den rette balance mellem sukker og aromatiske bestanddele, under hensyntagen til den efterfølgende forarbejdning til mousserende vine, mousserende kvalitetsvine og perlevin med passende syreindhold. Aktørernes bidrag til, hvordan de forvalter vingården, fra valg af grundstamme til dyrkningsmetode og fra forvaltning af løv til regulering af vandforsyning, er afgørende.

Alt dette er af afgørende betydning for at opnå druer, der er egnede til at fremstille mousserende vin, mousserende kvalitetsvin eller perlevin med det formål at fremstille vine med de typiske organoleptiske kendetegn for sorten.

»delle Venezie«/»Beneških okolišev« mousserende vin, mousserende kvalitetsvin og perlevin er også resultatet af teknologisk innovation i autoklaveprocessen, som har medvirket til at gøre gærtransformationsprocessen mere effektiv og dermed øge de producerede vines aromatiske profil og behagelige karakter. Dette gør det muligt at få vinens særlige organoleptiske egenskaber frem, navnlig ved at fremhæve de friske og blomsteragtige noter, der primært stammer fra druerne, og afspejle det ideelle miljø til fremstilling af Pinot Grigio-vine.

Det unikke og karakteristiske ved mousserende vin og perlevin, der er fremstillet af Pinot Grigio-druen i det området, hvor den kvalificerede oprindelsesbetegnelse kommer fra, er derfor resultatet af den pH-værdi og syrebalance, som frembringer den behagelige aroma og dermed vinenes generelle elegance, som er det endelige resultat af dertil egnede vinfremstillingsprocesser.

»delle Venezie«/»Beneških okolišev« – Kategori: Vin

Oplysninger om vinenes kvalitet/kendetegn, der i alt væsentligt kan tilskrives det geografiske område:

Farven på Pinot Grigio-vine fra »delle Venezie«/»Beneških okolišev« varierer fra bleg strågul til nuancer, der undertiden som følge af fermenteringsprocessen kan have kobberfarvede til lyserøde skær (i sortens typiske tone). Vinens aroma har sortens karakteristiske noter med frugtagtige noter, der bl.a. minder om antydninger af frugt med hvidt kød, såsom pære og æble og endda tropisk frugt. Den er intens, undertiden med lette aromatiske noter af hvide blomster. Vinens smag er frisk og harmonisk, og den findes som tør til halvtør. Den udmærker sig ved sin behagelige friskhed karakteriseret ved en note af syreindhold, der er typisk for sorten.

For så vidt angår jordbunds- og klimaforholdene i produktionsområdet, afspejler vinene de typiske »friske« noter, som hovedsageligt skyldes den betydelige syrekomponent og den afbalancerede aromatiske komponent i druerne og dermed i den producerede vin.

Farven på hvidvin fra »delle Venezie«/»Beneških okolišev« varierer fra grønlig-gul til gylden gul. Vinen har en frugtagtig aroma, og der er strejf af moden frugt og frugt med hvidt kød i henhold til sortens sammensætning. Duften er intens, undertiden med lidt aromatiske noter af hvide blomster. Smagen er harmonisk og varierer fra tør til halvtør, og vinen er struktureret, undertiden med friske noter forbundet med syrekomponenten.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område:

De særlige karakteristika ved Pinot Grigio- og Bianco-vine fra »delle Venezie«/»Beneških okolišev«, der er beskrevet ovenfor, stammer fra kombinationen af jordbunds- og klimaforholdene i produktionsområdet og de menneskelige faktorer, som har haft indvirkning på druernes ønologiske potentiale samt forarbejdningsteknologierne fra tidligere tider og frem til i dag.

Navnlig produktionsområdets geografiske miljø er karakteriseret ved et tempereret, friskt og blæsende klima samt veldrænet jord med god og veldistribueret vandforsyning, som betyder, at drueklaserne kan modnes jævnt og dermed giver druerne et stort syreindhold. Den markante variation i dag- og nattemperaturer under klasernes modning får druernes syre- og aromastruktur frem og fastholder den, hvilket giver vinene deres friskhed.

I betragtning af, at de sorter, der anvendes til fremstilling af de pågældende vine, er følsomme over for kryptogamer samt klimatiske og miljømæssige faktorer, er aktørernes bidrag til, hvordan de forvalter vingården, fra valg af grundstamme til dyrkningsmetode og forvaltning af løv afgørende for det endelige resultat for at opnå sunde druer og den rette balance mellem de sukker, syre og aromatiske komponenter.

Vinavlernes særlige færdigheder påvirker resultatet, indtil druerne kommer ind i kælderen, og vinfremstillingsoperationerne udføres, som er afgørende for at bevare vinenes særlige organoleptiske egenskaber og således for at kunne producere harmoniske vine med typiske friske noter, som er den karakteristiske stil for det afgrænsede geografiske område »delle Venezie«/»Beneških okolišev«.

Pinot Grigio er ikke en allestedsnærværende sort. Faktisk betyder miljøer med langvarige høje temperaturer og vandknaphed i vækstsæsonen, at sortens typiske organoleptiske kendetegn ikke udtrykkes fuldt ud.

Med hensyn til druernes særlige organoleptiske egenskaber, uanset om de er Pinot Grigio eller visse andre sorter, der udgør cuvéen af typen Bianco, har druernes presningscyklusser samt temperaturen og varigheden af gæringen til formål at opnå vine med de ovenfor beskrevne egenskaber.

Navnlig de organoleptiske egenskaber ved Pinot Grigio-vin fra »delle Venezie«/»Beneških okolišev«, som nu den organoleptiske stil, der henvises til, og dermed den faktor, der gør den unik og forskellig fra Pinot Grigio-vine fra andre områder, er en følge af samspillet mellem disse miljømæssige faktorer og kombinationen af menneskelige faktorer som følge af den erfaring og viden, som vinavlerne har høstet over tid.

Selv når det gælder Bianco-vin fra »delle Venezie«/»Beneških okolišev«, er de specifikke kvalitative og organoleptiske egenskaber og den afbalancerede syre- og aromaprofil, som frembringer den behagelige aroma og dermed vinens generelle elegance, en følge af samspillet mellem disse miljøfaktorer og kombinationen af menneskelige faktorer.

10. Vigtige yderligere betingelser

Ingen.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/12853

(1) EUT L 347 af 20.12.2013, s. 671.